Fernando III.a Gaztelakoa

Fernando III.a Gaztelakoa Santua —— (Corrales del Vino, 1199ko abuztuaren 5a -Sevilla, 1252ko maiatzaren 30a), Santua ezizenaz ezaguna, Gaztela (1217 - 1252) Galizia eta Leongo erregea (1230 - 1252) izan zen.

Biografia 
Alfontso IX.a Leongoa eta Berengela Gaztelakoa zituen gurasoak. Alfontso VIII.aren errekonkista sendotu eta ia Andaluzia osoa konkistatu zuen. Úbeda 1233an, Kordoba 1236an, Murtzia 1243an, Jaén 1246an eta Sevilla 1248an okupatu zituen, hau da, ia hegoaldeko Espainia osoa Granadako Erresuma izan ezik.

1231an, behin betiko lotu zituen Gaztela eta Galizia-Leongo Erresumak. Aragoiko Erresumarekin zuen muga finkatu zuen Almizrako itunean.

1671an Klemente X.a aita santuak santu izendatu zuen.

Ezkontzak eta seme-alabak 
1219an Suabiako Filiperen alaba Elixabetekin ezkondu zen. Hamar seme-alaba izan zituzten:
 Alfontso X.a, oinordekoa
 Fadrike
 Fernando (1225–1243/1248)
 Leonor (1227-?)
 Berengela (1228–1288/89), moja sartu zena
 Henrike
 Filipe (1231–1274), Haakon IV.a Norvegiakoaren alaba Kristinarekin ezkondu zena.
 Antso (1233–1261), artzapezpikua
 Joanes Manuel, Villenako jauna
 Maria (?-1235)

1237an Ponthieuko kondesa Joana Dammartinekin ezkondu zen. Bost seme-alaba izan zituzten:
 Fernando (1239–1260), Aumaleko kondea
 Leonor (1241–1290), Eduardo I.a Ingalaterrakoarekin ezkondu zena.
 Luis (1243–1269)
 Simon (1244)
 Joanes (1245)

Zuhaitz genealogikoa

Erreferentziak

Ikus, gainera 

 Gaztelako erregeen zerrenda

Gaztelako errege-erreginak
Leongo errege-erreginak
Santuak
Ivreako etxea
Alexandro VII.ak dohatsu izendatutakoak